
Sprendimas paskelbtas: TAR 2021-08-31, i. k. 2021-18438



TELŠIŲ RAJONO SAVIVALDYBĖS
TARYBA

SPRENDIMAS
DĖL TELŠIŲ RAJONO SAVIVALDYBĖS ŠEIMOS TARYBOS SUDARYMO IR JOS NUOSTATŲ PATVIRTINIMO

2021 m. rugpjūčio 26 d. Nr. T1-336
Telšiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Lietuvos Respublikos šeimos stiprinimo įstatymo 14 straipsnio 1 dalies 3 punktu, Šeimos tarybų pavyzdiniais nuostatais, patvirtintais Lietuvos Respublikos socialinės apsaugos ir darbo ministro 2012 m. lapkričio 2 d. įsakymu Nr. A1-480 „Dėl šeimos tarybų pavyzdinių nuostatų patvirtinimo“, Telšių rajono savivaldybės taryba  nusprendžia:
. Sudaryti šios sudėties Telšių rajono savivaldybės šeimos tarybą:
Daiva Bagužienė – Telšių švietimo centro Pedagoginės psichologinės tarnybos vadovė;
Renata Buivydienė – Telšių rajono savivaldybės administracijos Švietimo ir sporto skyriaus vyriausioji specialistė;
Eugenija Damulytė – asociacijos Maltos ordino pagalbos tarnybos Vakarų regiono programų vaikams ir jaunimui koordinatorė;
Irmina Dobilienė – Telšių centro „Viltis“ direktorė;
Jurgita Gargasienė  – viešosios įstaigos „Kurkime vaikams rytojų“ direktorė;
Ingrida Jurkienė – Telšių rajono savivaldybės administracijos Socialinės paramos ir rūpybos skyriaus vyriausioji specialistė;
Greta Jakučiūnaitė – asociacijos Telšių šeimų centro Akvalina pirmininkė;
Aurelijus Laurinavičius – Telšių rajono savivaldybės visuomenės sveikatos biuro direktorius;
Gabrielė Narmontaitė – viešosios įstaigos Nelik vienas narė;
Mantas Serva – Telšių rajono savivaldybės tarybos narys;
Giedrė Šeputienė – Šeimų asociacijos narė;
Genovaitė Šliogerienė – Telšių socialinių paslaugų centro atvejo vadybininkė;
Toma Vaitkevičienė – viešosios įstaigos Telšių krizių centro psichologė.
Punkto pakeitimai:
Nr. T1-197,
2023-06-29,
paskelbta TAR 2023-07-04, i. k. 2023-13806            
Nr. T1-478,
2024-11-28,
paskelbta TAR 2024-12-03, i. k. 2024-21308            
Nr. T1-398,
2025-11-27,
paskelbta TAR 2025-12-01, i. k. 2025-20252            

. Patvirtinti Telšių  rajono savivaldybės šeimos tarybos nuostatus (pridedama).
. Įpareigoti Telšių rajono savivaldybės šeimos tarybą pirmame posėdyje išsirinkti pirmininką ir pirmininko pavaduotoją.



Savivaldybės meras			 				Kęstutis Gusarovas

PATVIRTINTA
Telšių rajono savivaldybės tarybos
2021 m. rugpjūčio 26 d. sprendimu Nr. T1-336



 SKYRIUS


.	Telšių rajono savivaldybės šeimos tarybos nuostatai (toliau – Nuostatai) reglamentuoja Telšių rajono savivaldybės šeimos tarybos (toliau – Šeimos taryba) tikslą, funkcijas, teises ir pareigas, Tarybos sudarymo ir darbo organizavimo tvarką.
.	Šeimos taryba savo veikloje vadovaujasi Lietuvos Respublikos Konstitucija, Lietuvos Respublikos šeimos stiprinimo įstatymu, Telšių rajono savivaldybės tarybos veiklos reglamentu, Telšių rajono savivaldybės (toliau – Savivaldybė) tarybos sprendimais, Savivaldybės mero potvarkiais, kitais šeimos politikos formavimą ir įgyvendinimą reguliuojančiais teisės aktais bei Nuostatais. 
.	Nuostatuose vartojamos sąvokos suprantamos taip, kaip jos apibrėžtos Lietuvos Respublikos šeimos stiprinimo įstatyme.
.	Šeimos taryba – visuomeniniais pagrindais veikianti patariamoji institucija. 

 SKYRIUS 


.	Šeimos tarybos tikslas – padėti įgyvendinti Savivaldybės funkcijas, kuriant šeimai palankią aplinką Savivaldybėje, ir stiprinti bendradarbiavimą tarp Savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių.
.	Siekdama įgyvendinti savo veiklos tikslą, Šeimos taryba vykdo šias funkcijas: 
.	analizuoja, stebi ir vertina, kaip formuojama ir įgyvendinama šeimos politika Savivaldybėje; 
.	teikia Savivaldybės tarybai siūlymus dėl šeimos stiprinimo Savivaldybėje prioritetų, programų ir priemonių;
.	teikia Savivaldybės institucijoms ir įstaigoms siūlymus dėl paslaugų šeimai prieinamumo ir plėtros Savivaldybėje;
.	skatina šeimų organizacijų ir su šeimomis dirbančių organizacijų veiklą.

 SKYRIUS


.	Šeimos taryba, vykdydama jai pavestas funkcijas, turi teisę: 
.	dalyvauti Savivaldybės tarybos, Savivaldybės administracijos struktūrinių padalinių posėdžiuose, kuriuose svarstomi su šeima susiję klausimai; 
.	gauti iš valstybės ir Savivaldybės institucijų bei Savivaldybės įstaigų informaciją šiuose Nuostatuose numatytoms Tarybos funkcijoms vykdyti; 
.	 dalyvauti rengiant teisės aktų, reglamentuojančių šeimos politiką, projektus; 
.	 kviesti į savo posėdžius valstybės ir Savivaldybių institucijų ir įstaigų, nevyriausybinių organizacijų bei kitų įstaigų atstovus, nepriklausomus ekspertus; 
.	skleisti visuomenei informaciją apie Šeimos tarybos vykdomą veiklą, organizuoti konferencijas, seminarus ir kitus renginius šeimos politikos klausimais;
.	Šeimos tarybos nariai privalo:
.	dalyvauti Šeimos tarybos posėdžiuose. Jeigu dėl pateisinamų priežasčių negali dalyvauti posėdyje, privalo apie tai pranešti Šeimos tarybos pirmininkui ar sekretoriui. 
.	laikytis konfidencialumą ir duomenų apsaugą reglamentuojančių teisės aktų nuostatų;
.	būti objektyvūs, nešališki, gerbti posėdžiuose dalyvaujančių asmenų teises.

.	Šeimos taryba sudaroma ir jos sudėtis keičiama Savivaldybės tarybos sprendimu Savivaldybės tarybos kadencijos laikotarpiui. 
.	Šeimos taryba sudaroma iš 13 narių: 6 nevyriausybinių organizacijų, dirbančių su šeimomis, atstovų (toliau – nevyriausybinė organizacija), 2 Savivaldybės administracijos atstovų, 3 Savivaldybės institucijų ir įstaigų atstovų, 1 Vaiko teisių apsaugos atstovo; 1 Savivaldybės tarybos nario. 
.	Šeimos tarybos narių atranka organizuojama tokia tvarka:
.	nevyriausybinių organizacijų atstovų atranką padeda organizuoti Savivaldybės administracija. Informacija apie organizuojamą atranką skelbiama Savivaldybės interneto svetainėje ir Telšių rajono vietinėje spaudoje. Viena nevyriausybinė organizacija gali siūlyti vieną atstovą. Nevyriausybinės organizacijos pasiūlymą pateikia raštu Savivaldybės administracijai. Pasiūlyme nurodoma siūlomo asmens vardas, pavardė, kontaktai, pareigos organizacijoje. Pasiūlymą pasirašo organizacijos vadovas. Esant daugiau siūlomų asmenų, nei yra vietų Šeimos taryboje, Savivaldybės administracija atskirai organizuoja susirinkimą, kurio metu pasiūlyti asmenys paprasta balsų dauguma išrenka 6 atstovus.
.	Savivaldybės administracijos direktorius deleguoja 2 atstovus iš Savivaldybės administracijos. 
.	Savivaldybės institucijų ir įstaigų, dirbančių socialinėje srityje, vadovai deleguoja 3 atstovus.
. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities vaiko teisių skyriaus vadovas deleguoja 1 atstovą.
.	Savivaldybės taryba deleguoja 1 atstovą iš Savivaldybės tarybos narių. 
.	Šeimos tarybos pirmininką Šeimos tarybos nariai išrenka per pirmąjį posėdį. 
. Šeimos tarybos pirmininku išrinkus Savivaldybės institucijos ar įstaigos atstovą, Šeimos tarybos pirmininko pavaduotoju turi būti išrinktas su šeimomis dirbančios nevyriausybinės organizacijos atstovas. Jei Šeimos tarybos pirmininku paskiriamas su šeimomis dirbančios nevyriausybinės organizacijos atstovas, Šeimos tarybos pirmininko pavaduotoju turi būti išrinktas savivaldybės institucijos ar įstaigos atstovas.
.	Šeimos tarybos pirmininko pavaduotoją ir sekretorių Šeimos taryba iš savo narių išsirenka Šeimos tarybos pirmojo posėdžio metu. 
.	Šeimos tarybos nario įgaliojimai nutrūksta, jeigu:
.	Šeimos tarybos narys atsistatydina savo noru; 
.	baigiasi Šeimos tarybos kadencija;
.	 nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje; 
.	jis atšaukiamas jį delegavusios institucijos iniciatyva;
.	jis miršta. 
.	Šeimos taryba dirba pagal kasmet sudaromą ir Šeimos tarybos tvirtinamą (protokoliniu sprendimu) veiksmų planą.

.	Šeimos tarybai vadovauja Šeimos tarybos pirmininkas, jo nesant – Šeimos tarybos pirmininko pavaduotojas.
.	Pagrindinė Šeimos tarybos veiklos forma yra posėdžiai.
.	Posėdžiai šaukiami prireikus, bet ne rečiau kaip 1 kartą per ketvirtį. Šeimos tarybos posėdžius šaukia Šeimos tarybos pirmininkas, kai jo nėra, – Šeimos tarybos pirmininko pavaduotojas.
.	Posėdžiai yra atviri, juose gali dalyvauti svarstomais klausimais suinteresuoti ir kviestiniai asmenys.
.	Šeimos tarybos pirmininkas: 
.	kviečia Šeimos tarybos narius į pirmąjį posėdį per 1 mėnesį nuo Šeimos tarybos sudarymo;
.	vadovauja Šeimos tarybos veiklai ir pirmininkauja posėdžiams;
.	sudaro Šeimos tarybos posėdžio darbotvarkę;
.	nustato Šeimos tarybos posėdžio darbo laiką ir vietą;
.	pasirašo Šeimos tarybos posėdžio protokolus, kitus dokumentus, susijusius su Šeimos tarybos veikla;
.	pateikia Šeimos tarybos posėdžio metu priimtus pasiūlymus Savivaldybės tarybai, Savivaldybės merui, Savivaldybės administracijos direktoriui;
.	veikia Šeimos tarybos vardu, atstovauja jai Savivaldybės taryboje, kitose institucijose ir organizacijose arba įgalioja tai daryti kitus Šeimos tarybos narius;
.	Šeimos tarybos sekretorius:
.	pateikia Šeimos tarybos nariams posėdžio darbotvarkę ir su svarstomu klausimu susijusią posėdžio medžiagą;
.	informuoja Šeimos tarybos narius, kviestinius asmenis ir kitus suinteresuotus asmenis apie posėdžio laiką ir vietą ne vėliau kaip prieš 3 darbo dienas;
.	rašo ir pasirašo šeimos tarybos posėdžio protokolą ne vėliau kaip per 5 darbo dienas po Šeimos tarybos posėdžio;
.	supažindina suinteresuotus asmenis su Komisijos priimtais sprendimais, prireikus pateikia jų kopijas ar išrašus.
.	Šeimos tarybos nariai, pradėdami darbą Šeimos taryboje, privalo pasirašyti nustatytos formos Konfidencialumo ir nešališkumo pasižadėjimą. Jei Šeimos tarybos posėdžio metu svarstomas klausimas susijęs su Šeimos tarybos nario privačiais interesais, Šeimos tarybos narys informuoja apie tai Šeimos tarybą ir nusišalina nuo dalyvavimo rengiant, svarstant ir priimant interesų konfliktą keliantį sprendimą. Už konfidencialios informacijos atskleidimą ar viešųjų ir privačių interesų derinimo pažeidimus Šeimos tarybos nariai atsako teisės aktų nustatyta tvarka.
.	Šeimos tarybos posėdžiai yra teisėti, kai juose dalyvauja daugiau kaip pusė Šeimos tarybos narių. Jei Šeimos tarybos posėdyje negali dalyvauti Šeimos tarybos pirmininkas ir Šeimos tarybos pirmininko pavaduotojas, Šeimos tarybos posėdis atidedamas.
.	Kiekvienas Šeimos tarybos narys turi teisę siūlyti klausimus posėdžiui, iš anksto informavęs apie tai Šeimos tarybos pirmininką.
.	Šeimos tarybos sprendimus priima posėdyje atviru balsavimu dalyvaujančių Šeimos tarybos narių balsų dauguma. Jeigu balsai pasiskirsto po lygiai, lemia Šeimos tarybos posėdžio pirmininko balsas. Jeigu Šeimos tarybos narys nesutinka su Šeimos tarybos narių priimtu sprendimu ir balsuoja prieš, jis gali pareikšti atskirąją nuomonę, kuri įrašoma Šeimų tarybos posėdžio protokole. 
.	Šeimos tarybos sprendimai įforminami Šeimos tarybos posėdžių protokolais. 
.	Šeimos tarybos sprendimai yra rekomendacinio pobūdžio. 

.	Šeimos tarybos protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
.	 Šeimos tarybą pagal poreikį techniškai aptarnauja Savivaldybės administracijos vyriausioji specialistė (tarpinstitucinio bendradarbiavimo koordinatorė).

______________________


Pakeitimai:

1.

                    Telšių rajono savivaldybės taryba, Sprendimas
                
Nr. T1-197,
2023-06-29,
paskelbta TAR 2023-07-04, i. k. 2023-13806                
Dėl Telšių rajono savivaldybės tarybos 2021 m. rugpjūčio 26 d. sprendimo Nr. T1-336 „Dėl Telšių rajono savivaldybės šeimos tarybos sudarymo ir jos nuostatų patvirtinimo“ pakeitimo

2.

                    Telšių rajono savivaldybės taryba, Sprendimas
                
Nr. T1-478,
2024-11-28,
paskelbta TAR 2024-12-03, i. k. 2024-21308                
Dėl Telšių rajono savivaldybės tarybos  2021 m. rugpjūčio 26 d. sprendimo Nr. T1-336 „Dėl Telšių rajono  savivaldybės šeimos tarybos sudarymo ir jos nuostatų patvirtinimo“  pakeitimo

3.

                    Telšių rajono savivaldybės taryba, Sprendimas
                
Nr. T1-398,
2025-11-27,
paskelbta TAR 2025-12-01, i. k. 2025-20252                
Dėl Telšių rajono savivaldybės tarybos 2021 m. rugpjūčio 26 d. sprendimo Nr. T1-336 „Dėl Telšių rajono savivaldybės šeimos tarybos sudarymo ir jos nuostatų patvirtinimo“ pakeitimo

